Gaten har sitt løp i retning sørøst/nordvest gjennom Kvadraturen fra Otterdalen småbåthavn i Østre havn til Tordenskjoldsgate hvor gateløpet i retning Baneheia brytes av en bygning som tidligere kaltes «Slottet» og som i dag er en integrert del av kjøpesenteret i Slottskvartalet. Også navnet på denne bygningen ved gateløpets ende har sin parallell i hovedstaden.